
کوکنگ آئل کی قلت، جرمنی میں پب کوکنگ آئل کے بدلے بیئر دینے لگا

جنرمنی کے شہر میونخ کے جنوب میں واقع جائیسنگر بروری کوکنگ آئل کی قلت کا حل ڈھونڈ لیا ہے۔ ایک لیٹر بیئر کے بدلے ایک لیٹر سورج مکھی کا تیل دیتے جایے۔
ویب ڈیسک — یوکرین اور روس سورج مکھی کے بیج کی عالمی برآمدات کا  فی صد پیدا کرتے ہیں۔ روس کے یوکرین پر رواں برس فروری میں کیے جانے والے حملے کے بعد یورپ میں سورج مکھی کے تیل کی شدید قلت پیدا ہوگئی ہے۔ جنوبی میونخ میں ’جائیسنگر بروری‘ کے نام سے قائم بروری اور پب نے اس قلت کا حل ڈھونڈ لیا۔ ایک لیٹر بیئر کے بدلے ایک لیٹر سورج مکھی کا تیل دیتے جائیے۔ پب کے مینجر ایرک ہوفمین نے خبر رساں ادارے ’رائٹرز‘ کو بتایا کہ یہ خیال اس وجہ سے سامنے آیا کیوں کہ ہمارے پاس کچن میں استعمال کرنے کے لیے کوکنگ آئل ختم ہو چکا تھا۔ اس لیے ہمیں یہ نیا طریقۂ کار اپنانا پڑا۔ روس کی جارحیت کے بعد سے جرمنی کی سپر مارکیٹوں میں سورج مکھی کے تیل کی بوتلوں کی قلت ہے۔ بہت سے سپر اسٹور فی صارف کوکنگ آئل پر حد لگا رہے ہیں۔ ہوفمین نے بتایا کہ ’’کوکنگ آئل خریدنا بہت مشکل ہے۔ اگر آپ کو 30 لیٹر آئل چاہیے اور آپ کے پاس محض  لیٹر موجود ہے تو ایک وقت آئے گا کہ چیزیں فرائی کرنا ناممکن ہوجائے گا۔ ‘‘ انہوں نے مزید کہا کہ اب تک صارفین 400 لیٹر کوکنگ آئل بیئر کے بدلے انہیں دے چکے ہیں۔ جرمنی کے پب ایک لیٹر بیئرعموماً  یورو کی بیچتے ہیں جب کہ سورج مکھی کے تیل کی قیمت ملک میں ساڑھے چار یورو فی لیٹر ہے۔ اسی لیے صارفین کے لیے یہ آفر بہت پرکشش ہے۔ جائیسنگر بروری کے ایک صارف مارٹیز بیلر انسانی امداد کی غرض سے یوکرین کا دورہ کرنے گئے تھے۔ انہوں نے وہاں سے واپسی پر  لیٹر سورج مکھی کا تیل بھی خریدا تھا۔ اپنی سالگرہ کی دعوت کی غرض سے انہوں نے یہ تیل جائیسنگر بروری کو بیچ کر اتنی ہی بیر خرید لی ہے۔ رائٹرز سے بات کرتے ہوئے انہوں نے کہا کہ یہ بہت عمدہ مہم ہے۔ ہمیں سستی بیر مل جاتی ہے اور جائیسنگر بروری کی بھی مدد ہو جاتی ہے۔